पच्छमी मत-पच्छमी आचार्यें काव्य दी जेह्‌ड़ी परिभाशा दित्ती दी ऐ,ओ काव्य दे चौं तत्ते (भाव तत्त, कल्पना तत्त, बुध्दि तत्त त् शैली तत्त) पर गै टिके दा ऐ। कुसै नै इक तत्त गी प्रधानता दित्ती दी ऐ ते कुसै नै दूए गी। कुसै-कुसै नै दो जां मते तत्तें दे मेल गी गै काव्य आखे दा ऐ। शेक्सपियर नै कल्पना गी प्रधानता दित्ती दी ऐ। वर्ड ज्रवर्थ नै भाव गी प्रधानता दिन्दे होई आखे दा ऐ जे, ‘काव्य शान्ति दे खिनें च चेता कीते दे जोरदार भावें दा स्नछन्द प्रवाह ऐ’। कॅलरिज अभिव्यक्ति गी प्रधानता दिन्दा ऐ। उदे मताबक, ‘उत्तम शब्दें दे शैल कम च होने गी कवता आखदे न’। प्रसिध्द आलोचक मैथ्यू आर्नल्ड कवता च विश गी जादा म्हत्ता दिन्दे होई आखदा ऐ जे, ‘कवता जीवन दी आलोचना ऐ’। डा. जाँनसन दे मताबक ‘कवता सच ते खुशी दे मेल दी कला ऐ, जेदे च बुध्दि दि मददी लेई कल्पना दा प्रयोग कीता जन्दा ऐ’। मिल्टन दे मताबक, ‘कवता गी सादा ते रागा-त्मक होना चाही दा’। कारलाइल दी नजरी च, ‘कवता इक संगीत भरोचा विचार ऐ’। शैले कवता गी ‘आनन्द दा रूप’ आखदा ऐ। हाउसमैन दे अनुसार कवता च भाव तत्त मता ते बुध्दि तत्त घट हुन्दा ऐ।